## Odluka o koncesiji na pomorskom dobru u svrhu korištenja luke posebne namjene - sportske luke Vitrenjak

### NN 29/2011 (9.3.2011.), Odluka o koncesiji na pomorskom dobru u svrhu korištenja luke posebne namjene - sportske luke Vitrenjak

VLADA REPUBLIKE HRVATSKE

613

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 13. siječnja 2011. godine donijela

ODLUKU

O KONCESIJI NA POMORSKOM DOBRU U SVRHU KORIŠTENJA LUKE POSEBNE
NAMJENE – SPORTSKE LUKE VITRENJAK

I.

Sukladno Obavijesti o namjeri davanja koncesije na pomorskom dobru u svrhu korištenja luke posebne namjene – sportske luke Vitrenjak (»Narodne novine«, broj 112/2010) i na temelju ponuda pristiglih na Javno prikupljanje ponuda za dodjelu koncesije održano 2. studenoga 2010. godine u prostorijama Ministarstva mora, prometa i infrastrukture, te Nalaza i mišljenja Stručnog tijela za ocjenu ponuda za koncesije na pomorskom dobru, osnovanog sukladno članku 23. stavku 3. Zakona o pomorskom dobru i morskim lukama, Vlada Republike Hrvatske (u daljnjem tekstu: Davatelj koncesije) daje Jedriličarskom klubu USKOK, Obala kneza Trpimira bb, 23000 Zadar (u daljnjem tekstu: Ovlaštenik koncesije), ovlaštenje za korištenje pomorskog dobra – luke posebne namjene – sportske luke Vitrenjak.

II.

Područje pomorskog dobra koje se daje u koncesiju u svrhu korištenja luke posebne namjene – sportske luke Vitrenjak i obavljanja ugostiteljske djelatnosti, na dijelu k.o. Zadar, na području Grada Zadra obuhvaća čestice zemljišta zemljišnoknjižnih oznaka: 1709/2, 1710/3, 9321/2, 9321/3, 10814, 10815, 10816, 10817, 10818, 10819, 10820, 10821, 10822 i 10823, te česticu mora zemljišnoknjižne oznake 10813.

Kopneni i morski dio područja koje se daje u koncesiju obilježen je poligonom točaka izraženih u metrima u Gauss-Kruegerovoj projekciji, kako slijedi:

**TOČKA      Y                  X**

1      5 517 916.73    4 887 027.81
2      5 517 895.82    4 887 005.37
3      5 517 820.48    4 886 870.95
4      5 517 790.16    4 886 817.34
5      5 517 664.27    4 886 779.14
6      5 517 376.77    4 887 007.67
7      5 517 385.71    4 887 008.73
8      5 517 394.57    4 887 010.33
9      5 517 403.31    4 887 012.47
10    5 517 411.90    4 887 015.14
11    5 517 420.32    4 887 018.34
12     5 517 428.52   4 887 022.03
13    5 517 436.49    4 887 026.23
14    5 517 444.18    4 887 030.90
15    5 517 451.57    4 887 036.03
16    5 517 458.64    4 887 041.61
17    5 517 464.07    4 887 046.40
18    5 517 365.81    4 887 135.81
19    5 517 370.15    4 887 134.72
20    5 517 376.32    4 887 132.91
21    5 517 379.73    4 887 132.09
22    5 517 388.91    4 887 130.22
23    5 517 392.21    4 887 129.65
24    5 517 398.97    4 887 129.13
25    5 517 408.09    4 887 129.64
26    5 517 415.44    4 887 130.87
27    5 517 422.11    4 887 132.79
28    5 517 430.94    4 887 136.35
29    5 517 436.23    4 887 139.24
30    5 517 438.23    4 887 140.54
31    5 517 445.48    4 887 145.35
32    5 517 448.84    4 887 147.66
33    5 517 454.58    4 887 151.76
34    5 517 468.81    4 887 162.80
35    5 517 471.71    4 887 164.94
36    5 517 476.61    4 887 168.33
37    5 517 486.16    4 887 174.36
38    5 517 498.50    4 887 180.74
39    5 517 515.15    4 887 187.24
40    5 517 531.89    4 887 192.42
41    5 517 544.55    4 887 195.96
42    5 517 561.27    4 887 200.19
43    5 517 564.53    4 887 200.60
44    5 517 568.58    4 887 200.68
45    5 517 572.48    4 887 199.88
46    5 517 576.14    4 887 198.28
47    5 517 578.74    4 887 196.55
48    5 517 580.60    4 887 194.49
49    5 517 581.34    4 887 193.28
50    5 517 584.34    4 887 188.12
51    5 517 591.66    4 887 175.36
52    5 517 597.54    4 887 165.12
53    5 517 601.93    4 887 156.49
54    5 517 604.21    4 887 153.40
55    5 517 605.12    4 887 151.82
56    5 517 609.62    4 887 143.75
57    5 517 611.36    4 887 140.63
58    5 517 615.01    4 887 134.05
59    5 517 616.11    4 887 132.00
60    5 517 614.64    4 887 130.00
61    5 517 625.17    4 887 122.22
62    5 517 626.84    4 887 121.00
63    5 517 648.68    4 887 104.93
64    5 517 650.38    4 887 103.71
65    5 517 672.14    4 887 087.67
66    5 517 673.77    4 887 086.49
67    5 517 698.01    4 887 068.63
68    5 517 699.66    4 887 067.45
69    5 517 731.95    4 887 043.67
70    5 517 726.13    4 887 035.78
71    5 517 727.78    4 887 034.58
72    5 517 760.09    4 887 010.81
73    5 517 761.74    4 887 009.64
74    5 517 793.97    4 886 985.90
75    5 517 795.60    4 886 984.72
76    5 517 797.02    4 886 983.67
77    5 517 802.29    4 886 990.65
78    5 517 809.06    4 886 989.29
79    5 517 818.21    4 886 988.15
80    5 517 827.01    4 886 987.89
81    5 517 834.49    4 886 988.35
82    5 517 842.15    4 886 989.46
83    5 517 848.22    4 886 990.67
84    5 517 853.85    4 886 992.23
85    5 517 857.83    4 886 993.46
86    5 517 864.25    4 887 002.97
87    5 517 871.20    4 887 006.79
88    5 517 878.47    4 887 011.62
89    5 517 885.73    4 887 017.56
90    5 517 892.35    4 887 024.30
91    5 517 898.13    4 887 031.58
92    5 517 901.33    4 887 036.27
93    5 517 905.05    4 887 042.80
94    5 517 906.75    4 887 046.16
95    5 517 908.82    4 887 042.31
 1     5 517 916.73    4 887 027.81

III.

Površina pomorskog dobra – lučkog područja koje se daje u koncesiju ukupno iznosi 109.977 metara kvadratnih, od čega su 32.293 metra kvadratna kopneni prostor, a 77.684 metra kvadratna morski akvatorij.

IV.

Koncesija se daje u svrhu korištenja pomorskog dobra – luke posebne namjene – sportske luke Vitrenjak i obavljanja ugostiteljske djelatnosti na dijelu k.o. Zadar, na području Grada Zadra.

Ovlaštenik koncesije dužan je koristiti dano pomorsko dobro – lučko područje i u njega uložiti sveukupno 9.750.000,00 kuna, kao investicijsko ulaganje, u vremenskom razdoblju od početnih 10 (deset) godina trajanja koncesije, a sve u opsegu i na način opisan u Studiji gospodarske opravdanosti ulaganja u svrhu korištenja luke posebne namjene – sportske luke Vitrenjak (strana broj 33 Studije), koja čini Prilog I. ove Odluke, a ne objavljuju se u Narodnim novinama.

Od navedenog ukupnog investicijskog ulaganja iz stavka 2. ove točke, a prema Studiji gospodarske opravdanosti ulaganja u dano pomorsko dobro, Ovlaštenik koncesije dužan je iznos od 637.140,00 kuna investirati u zaštitu okoliša koncesijskog područja (strana broj 34 Studije).

Ovlaštenik koncesije dužan je za svaku novu gradnju ili rekonstrukciju postojećeg stanja i budućih novih građevina na koncesijskom pomorskom dobru zatražiti suglasnost Davatelja koncesije, te lokacijsku i građevinsku dozvolu.

Ovlaštenik koncesije se obvezuje da pomorsko dobro koje ovom Odlukom dobiva na korištenje, koristi isključivo za obavljanje djelatnosti za koje je registriran i koja je njegovim Statutom propisana, a za koje je utvrđena namjena koncesije.

V.

Ovlaštenik koncesije dužan je koristiti pomorsko dobro sukladno Zakonu o pomorskom dobru i morskim lukama, dokumentima prostornog uređenja (Izmjene i dopune detaljnog plana uređenja sportske lučice Vitrenjak – Zadar, Službeni glasnik Grada Zadra, br. 2/2001 i 5/2005), te drugim zakonima i podzakonskim aktima iz područja sigurnosti plovidbe, zaštite okoliša, i to na način koji će osigurati zaštitu okoliša.

Ovlaštenik koncesije ne može prava stečena koncesijom niti djelomično niti u cijelosti prenositi na drugog bez izričitog odobrenja Davatelja koncesije.

VI.

Davatelj koncesije daje na korištenje pomorsko dobro navedeno u točki II. ove Odluke Ovlašteniku koncesije na vremensko razdoblje od 20 (dvadeset) godina, računajući od dana sklapanja ugovora o koncesiji pomorskog dobra.

VII.

Za korištenje pomorskog dobra navedenog u točki II. ove Odluke, Ovlaštenik koncesije obvezuje se da će uredno plaćati Davatelju koncesije godišnju koncesijsku naknadu.

Godišnja koncesijska naknada koju Ovlaštenik koncesije plaća za korištenje pomorskog dobra – lučkog područja luke posebne namjene – sportske luke Vitrenjak sastoji se od stalnog i promjenjivog dijela naknade, s tim da za

a) stalni dio iznosi 0,60 kuna po metru kvadratnom zauzete površine pomorskog dobra – lučkog područja godišnje, odnosno 65.986,20 kuna godišnje u jednom obroku;

b) promjenjivi dio naknade iznosi 20 % ukupnog iznosa svih ubranih godišnjih članarina;

c) promjenjivi dio naknade iznosi 3 % godišnjeg prihoda ostvarenog obavljanjem ugostiteljske djelatnosti.

Navedena naknada plaća se na sljedeći način:

Stalni dio naknade plaća se unaprijed za tekuću godinu, najkasnije do 1. ožujka;

– za godinu u kojoj je dana koncesija i za godinu u kojoj koncesija ističe, naknada se plaća razmjerno mjesecima korištenja,

– za početnu godinu koncesijskog perioda naknada se plaća u roku 30 dana od dana sklapanja ugovora o koncesiji.

Promjenjivi dio naknade plaća se u dva obroka i to:

– za ostvareni iznos i prihod u prvih šest mjeseci tekuće godine, do 1. rujna tekuće godine,

– za ostvareni iznos i prihod u drugih šest mjeseci tekuće godine, do 1. ožujka naredne godine.

VIII.

Na temelju ove Odluke ovlašćuje se ministar mora, prometa i infrastrukture da sklopi ugovor o koncesiji pomorskog dobra iz točke II. ove Odluke, kojim će se detaljno urediti ovlaštenja Davatelja koncesije, te prava i obveze Ovlaštenika koncesije, posebice u odnosu na zaštitu okoliša, sigurnost plovidbe, održavanje i osiguranje, te nadzor pomorskog dobra koje se daje u koncesiju.

IX.

Ovlaštenik koncesije dužan je u roku 60 (šezdeset) dana od dana objave ove Odluke u »Narodnim novinama« Davatelju koncesije dostaviti garanciju banke radi dobrog izvršenja posla u korist Republike Hrvatske – Ministarstva financija, na iznos od 15% od ukupne vrijednosti investicije, a koja, prema Studiji gospodarske opravdanosti ulaganja u svrhu korištenja luke posebne namjene – sportske luke Vitrenjak, iznosi 1.500.000,00 kuna, s rokom važenja garancije do 6 mjeseci od završetka planiranog investicijskog ciklusa, a koja garancija je bezuvjetna, bez prigovora i naplativa na prvi poziv.

Ako ovlaštenik koncesije ne dostavi garanciju iz stavka 1. ove točke neće se potpisati ugovor o koncesiji iz točke VIII. ove Odluke, te Ovlaštenik koncesije gubi sva prava utvrđena ovom Odlukom.

X.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/07
Urbroj: 5030116-11-1
Zagreb, 13. siječnja 2011.

Predsjednica
Jadranka Kosor, dipl. iur., v. r.

Odluka, NN 29/2011-613
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)